**АЙГҮЛ ІСІМАҚОВА**

**Назарбаев Университеті, Қазақ тілі және түркітану кафедрасының профессоры, филология ғылымдарының докторы**

**Әдебиетті заманауи тарихи лингво мәдени дискурста оқытудың қажеттілігі.**

Қазіргі әлемдік ғылым постотарлық пәнаралық деңгейде оқытылуына көтерілген. Қазақ әдебиеті де замануи постколониалдық лингво мәдени дискурста жаңаша оқытылуы заман қажеттілігі. Қазіргі жастар гуглдан қажетті ғылыми дискурсты меңгерген сауатты орта өкілдері. Сондықтан әдебиетті оқыту сабағында заманауи ғылыми дискурсты ескеру керек. Әуелі постотарлау тарихын ескеру қажет; қаншама ғасыр өз ұлтының атауына ие бола алмай қырғыз қайсақ кемітіліп келді. Ұлттың тарихи атауын Алаш саяси элитасы 1913 жылы шыққан Қазақ газеті атауымен ұлт тарихына қайтарды. Совет үкіметі кезіндегі Сәкен бастаған алашшыл саяси элита ұлттың тарихи атауын үкіметке қайтарды. Қырғыз қайсақ деп отарлаушы билік иесі бізді ұлт тарихынан ажырату үшін қолданғаны анық. Әлемдегі қай мемлекет картасын қарасаңыз Ресейден басқа карталарда Қазақ Хандығы дап анық жазылған: Британ музейіндегі, Ватикан картасында. Жошы Хан қазақ жерде неге жерленгені, оның ұлттық тарихқа не қатысы бары осы күндерге дейін анық айтылмайды. Әлихан Бөкейхан 1901 жылы Талдыбейіттегі әкесінің басына қойған құлпытаста: Адам атадан бастап, Түркі жұртының тастағы сөздерінен бастап Шыңғысхан. Жошыдан таратып өз ата бабасының шежіресін әкесіне дейін жазып кеткен. Осы күнге дейін біздің тарихшылар бұл төрелердің шежіресі деп ескермей келеді. Әлихан Бөкейхан қазақ емес деп кім айта алады? Олай болса біз неге өз тарихымыхға әлі немқұрайлымыз? Ә.Бөкейхан басқарған Алаш саяси элитасы қазақтың шығу тегін жақсы білген. Бұл тарихты әдейі өшірген әуелі ресей патшасы, кейін советтік тоталитарлық жүйенің ұлтсыздандыру саясатын жақсы білген Шоқан жазған тарихты Ә.Бөкейхан сондықтан 1901 жылы әкесінің құлпытасына қашап сіз бен бізге аманат етіп қалдырған.

Қазақ әдебиеті қашаннан басталады? Қазақ әдебиетінің төл жанры деп әуелі қандай мәтінді атаймыз? Әдебиет ұлттық мүддені ұстанатын мемлекеттік болуы қашанннан басталды? Оның әуелгі өкілдері кімдер? Бұның бәрі А.Байтұрсынұлының Әдебиет танытқышы мен М.Әуезовтың Әдебиет тарихынады нақтыланған. Тарихшылар анықтап бергенімен бұл іргелі зерттеулермен таныс емес әдебиетті оқытатын мұғалімдер бұрыңғымен шектеліп келеді. Сіздерді білмеймін, бірақ менің курсыма келген студенттер осы сауалдардан бастайды сабақты. Сондықтан тарих пен әдебиетті бірлікте, қазақ әдебиетінің жаны әдебиетінде тұрғанын Ахаң айтқандай айғақтап беру бүгінгі әдебиет пәнінің басты мақсаты деп санаймын.

Қазаққа жазу қашан келді? Ең бірінші қазақ жеріндегі Түрік жұртының ескерткішіндеге Тоныкөк пен Күлтегіннің ғибратты сөздері неге Отаншыл, неге «Түнде ұйықтамадым, Күндіз қалғымады Түрік жұрты келешегі үшін» деген сөздермен басталын бізге аманат етілген? Неге қазақ жеріндегі жазу сан ғасырлар бойы араб таңбалы болды? Шағатай, қадым, жәдид жазуы неге негізге араб таңбаларын алған? Бұл туралы Шоқан Уәлиханов тұспалдап айтқанымен, бұған жауапты тек А.Байтұрсынұлы берді. Әдебиет танытқышта (1926) АБ жазу қазаққа дінмен бірген келді деп анығын айтқан. Жыраулардың толғауын жатқа білген қазақ жұртына ислам діні де өлең түрімен насихатталғаны осы ретте айтылған. Уағыз қазақққа үйреншікті жаттап алуға ыңғайлы қисса, хиқаят, насихат, мінажат, мақтау, даттау, айтыс, толғау, терме жанрларамен іске асырылған. Біз әуелі діни насихатты осы жанрларда іске асырып, кейін әдебиетке көшіргенбіз.

Қазақ Хандығы дәуір әдебиетінде неге жыраудың толғауы басты орын алды? Неге Қазтуған бастаған жыраулар билік иесі Ханға Ей, хан, мен айтпасам білмейсің! деп Алла алдындағы сөзін айтқан? Жыраудың тарихи орны халық пен билік арасындағы дәнекерлік екенін олар басты етіп ұстанған. Толғаудың басты жанрлық қызметі халық пен билікті Мемлекеттік ұстанымға бағындыру басты мақсат болғаны туралы жазылған зерттеулер баршылық. Жырау өз сөзін Алланың алдында екі жақтың да мүддесін ескеріп, бірақ Мемлекетшілдікті басты етіп ғаламдық хронотоп - әлемдік матрица тұрғысынан сөйлеген. Сондықтан толғауда билік иесі мен қарайған халыққа қажетті ғибраттық мазмұн болған. Сондықтан Қазтуған, Сыпыра, Жиембет, Тәтіқара, Бұқар жырау, Шортанбай, Дулаттан кейін Абай мен Алаш саяси элитасы жыраулардың толғауын жатқа білген. Бұл толғауларда қазақ билігінің Отаншылдық тәжирибесі мен тарих сабақтары қамтылған. Ұлт тарихындағы қателерді есте сақтау үшін оны елге жан ашып оған бас болуға ниеттнген элита бұл толғауларды жатқа білген. Бұл М.Дулатұлының Қазақ тарихы атты мақалаларында айғақталған.

Жыраулардың асыл сөзі сонау Жүсіп Баласағұнның Құтты білігінен басталатыны да анық. Әлем әдебиетінде Құтты біліктегі мемлекет пен халық, билік иесі мен билік жұргізушілердің өз халқына Құдай көріп тұрғандай қызмет атқару этикасы туралы осыншама ғибратты мәтін жоқтың қасы. Ислам негізінде билік иесі Құдайдың алдында билікті қалай іске асырғаны, оның әр сағаты үшін жауапты екені Құтты білікте нақтыланғанымен құнды. Сондықтан жыраулар Ей, хан! деп билік иесіне осыны еске салып отырған сөздерімен бастаған толғауды. Қазақ әдебиетті асыл сөздеп айтқан дейді АБ Әдебиет танытқышта. Әдебиет араб сөзі. Қазақ асыл сөз деп адамның жанына қажетті сөз болғандықтан деп айтылған осы ретте. Сөздің асыл болу сырын білгендіктен Абайдың сөздері де асыл, сондықтан Абай қазақтың бас ақыны деп санаған Ә.Бөкейхан, А.Байтұрсынұлы, М.Дулатұлы, Ж.Аймауытұлы, М.Әуезов бастаған тұңғыш абайтанушылар. М.Дулатұлы Абай сөзі қазақ әдебиетінің Темірқазығы болып мәңгілікке қала бермек деп ұйғарған. Абайдың сөзді таңдап, талғап алуы, сөздің асыл екеніні біліп орынды ғибратты етіп қолдануы, Абай сөзді сынай білгендіктен екенін де А.Байтұрсынұлы Қазақтың бас ақыны зерттеуінде анықтап берген.

Ә.Бөкейхан бастаған Алаш ғалымдары Абайдың сөзінің басты ерекшелігі сонау жыраулардан келе жатқан асыл сөз ұстанымы - Абай өз заманына сыни тұрғыда қараған деп аңғартқан. Қазір біз европадан келді деп жүрген критическое мышление қазақтың асыл сөзінің басты шарты болғаны осылай Алаш әдебиеттануында меңзелген. Өз заманын сыни тұрғыда қабылдаған Абай сөздерінің өміршең болу сыры осында деп айғақтаған А.Байтұрсынұлы.

ӘТ қазақ әдебиетінің даму заңдылықтары діндар және ділмар кезеңі деп бөліп қарастырылған. Діндар кезеңі жанрлары туралы жоғарыда айтылды. Ділмар заман әдебиетінен үлгі алып, мысалы орыс әдебиетінің үлгісімен жаңа жанр мен түрлерді меңгеру кезеңі делінген. АБ айтқандай қазақ халқының мемлекеттік тарихы мен оның отарланған ел ретіндегі өз тәуелсіздігі үшін ұлт азаттық күресі оның асыл сөзі - әдебиетінде бейнеленген. Қазақ үшін мемлекеттік тәуелсіздік қай заманда да Асан қайғы айтқандай «қой үстіне бозторғай жұмыртқалайтын заман мен жиделі байсын» дискурсы басты болған.

Қазақ әдебиеттануы алғы бастаулары бар : Әл Фараби, Құтты білік, Яссауи, Абай, жыраулардың толғауында дамып, 20 ғасыр басында кәсіби ғылым саласы ретінде Алаш әдебиетшілдердің кәсіби зерттеулерінде қалыптасты. Алаш әдебиеттануы сол кездегі қоғамда өзіне тиісті орын алып, ұлттың рухын, еңсесін көтеретін істің басынан тадылды. Алаш әдебиетшілдері әдебиетті тарихпен бірге қарастырды. Алаш әдебиеттануы асыл сөз ғибратты, текті болуын бізге аманат етіп қалдырды.

Алаш әдебиеттануында ұлттың еңсесін көтеретін, оның рухын, намысын оятқан сарын қазіргі ғылымға да аса қажетті сарын. Ә.Бөкейхан, А.Байтұрсынұлы, М.Дулатұлы, Ж.Аймауытұлы, М.Жұмабай, Х.Досмұхамедұлы, Қ.Кемеңгерұлы, С.Сәдуақасұлы, М.Әуезов зерттеулеріндегі «Оян, қазақ!» ұраны қазіргі постотарлау кездің де басты дискурсы болып табылады. Күлтегіннен басталған түбі түрік қазақ әдеби жәдігерлерінде текті сөз ғана басты болды. Бұл асыл сөз атадан ұрпаққа жеткізіліп отырылды. Бұл қазақ елінің мәртебесін көтеретін, мерейін үстем ететін айтылған ата бабаның асыл ақыл сөзі.

Әл Фараби, М.Х.Дулати, Ж.Баласағұн, Қ.Иассауи шығармалары Аллаға мінажат етуден басталып, соңында: « Осынша оң сөзді маған айтуға бұйыртқан Алла мінажат етемін!» деп тәмадалған.

Алаш партиясы тапсырмасымен жазылған А.Байтұрсынұлының Әліппе мен Ана тілі мен қазақ әдебиетін оқыту Тіл құрал, Тіл танытқыш пен Әдебиет танытқыш басылымдарының басты ниеті: отарланған қазақ халқы өз тарихы мен жеріне ие болу үшін қазақ тіліне ие болуын көздеген. Қазақ тілі бар жерде қазақ жері мен мемлекеті бар деп санаған Алаш саяси элитасы. Әліппе ұлттық жалпытүркілік ұстанымды алға тартқан. Ахаңның Әліппесі Ар деген сөзбен басталады. Бұл сөз Түрік жұртының ең әуелгі ұлттық коды болған! Бұл сөз Күлтегін мен Тоныктен басталып, М.Х.Дулатидың Тарихи Рашидиі, Аль Фарабидің еңбектері, Жүсіп Баласағұнның Құтты білігі, Қазтуған, Бұқар жыраулардың басты тірек сөзі – ұлттық код болып табылады. Ар сөзімен сауатын ашқан қазақ баласы өміріндегі әр қадамын түріктік адамдық ұстаныммен өтуі осылай көзделген. Тіл құрал мен Тіл танытқыштың әр сөйлем мен жаттығулары, Оқу құрал мен Әдебиет танытқыштың ғибраттық мәтіндері отарланған қазақтың ұрпағына мейлінше ұлт пен мемлекет тарихынан мағлұматты хабар беруін көздеген. Басқа амал қалмағандықтан да емес, кейінгі ұрпақ бізге де осыны үлгі етіп аманаттағандықтан. Қазіргіі оқулықтардығы қалай болса солай берілген жаттығу мәтіндерін көргенде қайран қаласың. Не деген немқұрайлық, не деген ұрпаққа деген қиянат.

Қазіргі ғылымға тек 1988 жылы қайта оралған Алаш әдебиеттануы лауазым, дәреже, атақ алу үшін жазылмаған. Қасыретті «тар жол тайғақ кешу» кезде Алаш ғалымдары өздеріне демеу болған бабалар сөзін бізге аманат етті.

«Жазған сөз жаным ашып Алашыма!» меседж қазіргі әдебиетті оқытуда басты болып табылып, ұлттың постотарлау әдебиетін өз тарихи контексінде түсіндіруге басты дискурс болып табылады.

Жаңа Қазақстанның жаңа саяси,ғылыми, интеллектуалды элитасын бүгінгі әдебиет пен қазақ тілінің мұғалімдері қалыптастырудамыз. Алаш саяси элитасы ұстанған «Отанды сүю иманнан» тұрғысынан іске асқан Алаш ғылымын олар аңсап, бірақ көре алмай кеткен Тәуелсіздік кезде әр дәрісімізде солардың алдында тұрғандай етіп іске асыру бізге парыз.

Алаш ғалымдары айтқандай әр қазақ өз ұлтының келешегі үшін, осы жолдағы өзінің кәсіби ісі үшін, өз кезеңі мен заманы үшін жауапты екенін есте сақтайық.

Қазіргі күн сайынғы жылдамдықпен өзгеріп жатқан заманда қазақ әдебиеті пәні мен ана тілін оқытуды заманауи тұрғыда іске асыру үшін постотарлаулық шартты ұстану қажет. Қазақ тілін оқытатындар жаттығудың әр сөйлемі Отаншылдық Алашшыл болуын есткермесе, қазіргі сауатты жастарға ол сабағы қажет болмауын екерген жөн дер едім.